ddrg/super_eurlex huggingface dataset:
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 4ης Μαΐου 1999

που χορηγεί απαλλαγή στην Επιτροπή όσον αφορά την οικονομική διαχείριση του έκτου Ευρωπαϊκού Ταμείου Ανάπτυξης για το οικονομικό έτος 1997

(1999/429/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη ΕΚ,

- έχοντας υπόψη την τρίτη σύμβαση ΑΚΕ-ΕΟΚ(1),

- έχοντας υπόψη τον ισολογισμό και τους λογαριασμούς διαχείρισης του έκτου και έβδομου Ευρωπαϊκού Ταμείου Ανάπτυξης του οικονομικού έτους 1997 [COM(98)0442],

- έχοντας υπόψη την έκθεση του Ελεγκτικού Συνεδρίου σχετικά με το οικονομικό έτος 1997, συμπεριλαμβανομένης της έκθεσης δραστηριοτήτων στο πλαίσιο του γενικού προϋπολογισμού και του έκτου και έβδομου Ευρωπαϊκού Ταμείου Ανάπτυξης και τις απαντήσεις των θεσμικών οργάνων (C4-0676/98)(2),

- έχοντας υπόψη την ειδική έκθεση του Ελεγκτικού Συνεδρίου αριθ. 24/98 σχετικά με τις επιχειρήσεις κεφαλαίων κινδύνου που χρηματοδοτήθηκαν από τους πόρους των Ευρωπαϊκών Ταμείων Ανάπτυξης συνοδευόμενη με την απάντηση της Επιτροπής(3),

- έχοντας υπόψη τη σύσταση του Συμβουλίου της 25ης Φεβρουαρίου 1999 (6321/99-C4-0185/99),

- έχοντας υπόψη τη δήλωση του Συμβουλίου σχετικά με τη χορήγηση δήλωσης αξιοπιστίας που χορήγησε το Ελεγκτικό Συνέδριο όσον αφορά τις δραστηριότητες των έκτου και έβδομου Ευρωπαϊκών Ταμείων Ανάπτυξης (6557/99-C4-0187/99),

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (A4-0198/99),

1. χορηγεί απαλλαγή στην Επιτροπή όσον αφορά την οικονομική διαχείριση του έκτου Ευρωπαϊκού Ταμείου Ανάπτυξης για το οικονομικό έτος 1997, με βάση τα ακόλουθα ποσά:

ΙΣΟΛΟΓΙΣΜΟΣ ΤΟΥ ΕΚΤΟΥ ΕΤΑ ΣΤΙΣ 31 ΔΕΚΕΜΒΡΙΟΥ 1997

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΧΡΗΣΙΜΟΠΟΙΗΣΗ ΤΩΝ ΠΟΡΩΝ - ΕΚΤΟ ΕΤΑ ΣΤΙΣ 31 ΔΕΚΕΜΒΡΙΟΥ 1997

Κατανομή των κονδυλίων

>ΘΕΣΗ ΠΙΝΑΚΑ>

2. παραθέτει τις παρατηρήσεις του στο ψήφισμα που αποτελεί αναπόσπαστο μέρος της παρούσας απόφασης·

3. αναθέτει στον πρόεδρό του να διαβιβάσει την παρούσα απόφαση και το ψήφισμα που περιέχει τις παρατηρήσεις του στην Επιτροπή, στο Συμβούλιο, στο Ελεγκτικό Συνέδριο καθώς και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα (σειρά L).

Ο Γενικός Γραμματέας

Julian PRIESTLEY

Ο Πρόεδρος

José María GIL-ROBLES

(1) ΕΕ L 86 της 31.3.1986.

(2) ΕΕ C 349 της 17.11.1998.

(3) ΕΕ C 389 της 14.12.1998.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 σχετικά με τη σύναψη της συμφωνίας-πλαίσιο συνεργασίας μεταξύ της Ευρωπαικής Οικονομικής Κοινότητας και των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά (1999/194/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 Ω, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας ότι θα πρέπει η Κοινότητα να εγκρίνει, για την πραγματοποίηση των στόχων της στον τομέα των εξωτερικών σχέσεων, τη συμφωνία-πλαίσιο συνεργασίας με τις Δημοκρατίες της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά,

ΑΠΟΦΑΣΙΖΕΙ:

Άρθρο 1

H συμφωνία-πλαίσιο συνεργασίας μεταξύ της Ευρωπαϊκής Οικονομικής Κοινότητας και των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 37 της συμφωνίας.

Άρθρο 3

Η Επιτροπή των Ευρωπαϊκών Κοινοτήτων, βοηθούμενη από τους αντιπροσώπους των κρατών μελών, εκπροσωπεί την Κοινότητα στη μεικτή επιτροπή που θεσπίζεται με το άρθρο 33 της συμφωνίας.

Άρθρο 4

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 22 Φεβρουαρίου 1999.

Για το Συμβούλιο

Ο Πρόεδρος

H.-F. von PLOETZ

(1) ΕΕ C 77 της 18. 3. 1993, σ. 30.

(2) ΕΕ C 255 της 20. 9. 1993, σ. 167.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιανουαρίου 1999 που τροποποιεί την απόφαση 94/652/ΕΚ για την κατάρτιση του καταλόγου των προς εκτέλεση καθηκόντων και της κατανομής τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα [κοινοποιηθείσα υπό τον αριθμό Ε(1999) 138] (Κείμενο που παρουσιάζει ενδιαφέρον για τον ΕΟΧ) (1999/134/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα (1), και ιδίως το άρθρο 3,

Εκτιμώντας:

ότι με την απόφαση 94/458/ΕΚ της Επιτροπής (2) θεσπίζονται οι κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα 7

ότι η απόφαση 94/652/ΕΚ της Επιτροπής (3) θέσπισε τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση θεμάτων που αφορούν τα τρόφιμα 7 ότι στο άρθρο 3 της οδηγίας 93/5/ΕΟΚ προβλέπεται η ενημέρωση, ανά εξάμηνο τουλάχιστον, του καταλόγου των καθηκόντων και η κατανομή αυτών 7

ότι κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη οι ανάγκες για την προστασία της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων 7

ότι τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών, ιδίως δε των φορέων που θα μετέχουν στην επιστημονική συνεργασία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ που θεσπίζει τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση των θεμάτων που αφορούν τα τρόφιμα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Ιανουαρίου 1999.

Για την Επιτροπή

Martin BANGEMANN

Μέλος της Επιτροπής

(1) ΕΕ L 52 της 4. 3. 1993, σ. 18.

(2) ΕΕ L 189 της 23. 7. 1994, σ. 84.

(3) ΕΕ L 253 της 29. 9. 1994, σ. 29.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιανουαρίου 1999 για παράταση της χρονικής περιόδου που αναφέρεται στο άρθρο 15 παράγραφος 2α της οδηγίας 66/403/ΕΟΚ του Συμβουλίου σχετικά με την εμπορία των γεωμήλων προς σπορά [κοινοποιηθείσα υπό τον αριθμό Ε(1998) 4561] (1999/49/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/403/ΕΟΚ του Συμβουλίου, της 14ης Ιουνίου 1966, σχετικά με την εμπορία των γεωμήλων προς σπορά (1), όπως τροποποιήθηκε τελευταία από την απόφαση 98/111/ΕΚ της Επιτροπής (2), και ιδίως το άρθρο 15 παράγραφος 2α,

Εκτιμώντας:

ότι, κατ' αρχήν, και από ορισμένες ημερομηνίες και μετά, τα κράτη μέλη δεν θα δύνανται πλέον να καθορίζουν κατά το δοκούν την ισοδυναμία μεταξύ των γεωμήλων προς σπορά που έχουν συγκομισθεί σε τρίτες χώρες και των γεωμήλων προς σπορά που έχουν συγκομισθεί εντός της Κοινότητας και που πληρούν τις απαιτήσεις της εν λόγω οδηγίας 7

ότι, εντούτοις, δεδομένου ότι δεν έχουν ακόμα περατωθεί οι εργασίες γι' αυτό το θέμα της ισοδυναμίας όσον αφορά όλες τις ενδιαφερόμενες τρίτες χώρες, το άρθρο 15 παράγραφος 2α της προαναφερομένης οδηγίας επέτρεψε στα κράτη μέλη να παρατείνουν μέχρι τις 31 Μαρτίου 1998 τη χρονική περίοδο ισχύος της ισοδυναμίας η οποία είχε ήδη χορηγηθεί σε ορισμένες χώρες οι οποίες δεν καλύπτονται από την κοινοτική ισοδυναμία 7

ότι οι εν λόγω εργασίες δεν έχουν ακόμα ολοκληρωθεί 7

ότι η σχετική έγκριση είναι δυνατόν να παραταθεί μόνο σύμφωνα με τις υποχρεώσεις των κρατών μελών στα πλαίσια των κοινών φυτοϋγειονομικών κανόνων, όπως αυτοί ορίζονται στην οδηγία 77/93/ΕΟΚ του Συμβουλίου (3), όπως τροποποιήθηκε τελευταία από την οδηγία 98/2/ΕΚ (4) 7

ότι, δυνάμει της απόφασης 1999/50/ΕΚ της Επιτροπής (5), είχαν εγκριθεί μέχρι τις 31 Μαρτίου 1999 παρεκκλίσεις που προβλέπονται από ορισμένα κράτη μέλη ως προς ορισμένες διατάξεις της οδηγίας 77/93/ΕΟΚ σχετικά με τα γεώμηλα προς σπορά καταγωγής Καναδά 7

ότι η έγκριση που χορηγείται στα κράτη μέλη δυνάμει του άρθρου 15 παράγραφος 2α θα πρέπει να επεκταθεί αντιστοίχως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών δενδροκομικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 15 παράγραφος 2α της οδηγίας 66/403/ΕΟΚ, η ημερομηνία «31 Μαρτίου 1998» αντικαθίσταται από την ημερομηνία «31 Μαρτίου 1999».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ 125 της 11. 7. 1966, σ. 2320/66.

(2) ΕΕ L 28 της 4. 2. 1998, σ. 42.

(3) ΕΕ L 26 της 31. 1. 1977, σ. 20.

(4) ΕΕ L 15 της 21. 1. 1998, σ. 34.

(5) Βλέπε σελίδα 31 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1998 για την κατάργηση της απόφασης 98/104/ΕΚ σχετικά με ορισμένα προστατευτικά μέτρα που αφορούν την κλασική πανώλη των χοίρων στη Γερμανία [κοινοποιηθείσα υπό τον αριθμό Ε(1998) 4322] (Κείμενο που παρουσιάζει ενδιαφέρον για τον ΕΟΧ) (1999/38/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με κτηνιατρικούς και ζωοτεχνικούς ελέγχους που εφαρμόζονται στο διακοινοτικό εμπόριο ορισμένων ζώντων ζώων και προϊόντων με σκοπό την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι σημειώθηκε ένας αριθμός κρουσμάτων κλασικής πανώλους των χοίρων στη Γερμανία 7

ότι η Γερμανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, για τη θέσπιση κοινοτικών μέτρων για τον έλεγχο της κλασικής πανώλους των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι λόγω της κατάστασης της νόσου, κατέστη αναγκαία η έκδοση της απόφασης 98/104/ΕΚ της Επιτροπής, σχετικά με προστατευτικά μέτρα που αφορούν την κλασική πανώλη των χοίρων στη Γερμανία (4) 7 ότι η απόφαση αυτή τροποποιήθηκε από την απόφαση 98/413/ΕΚ (5) 7

ότι, λόγω της ευμενούς εξέλιξης της νόσου, είναι αναγκαίο να καταργηθεί η απόφαση 98/104/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/104/ΕΚ καταργείται.

Άρθρο 2

Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να τα ευθυγραμμίσουν προς την παρούσα απόφαση. Ενημερώνουν αμελλητί την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 29.

(2) ΕΕ L 62 της 15. 3. 1993, σ. 49.

(3) ΕΕ L 47 της 21. 2. 1980, σ. 11.

(4) ΕΕ L 25 της 31. 1. 1998, σ. 98.

(5) ΕΕ L 188 της 2. 7. 1998, σ. 44.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουλίου 1998 που ορίζει τις αντιπροσωπευτικές οργανώσεις των εργαζομένων της Γαλλίας οι οποίες καλούνται να καταρτίσουν τους πίνακες των υποψηφίων αντιπροσώπων των εργαζομένων στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα (98/C 247/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη το άρθρο 18 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

Εκτιμώντας:

ότι πρέπει να ανανεωθούν τα μέλη της συμβουλευτικής επιτροπής της Ευρωπαϊκής Κοινότητας Άνθρακα και Χάλυβα, η θητεία των οποίων έληξε στις 3 Μαρτίου 1998 7

ότι το Συμβούλιο, με την απόφασή του της 30ής Απριλίου 1998 (1), καθόρισε τις αντιπροσωπευτικές οργανώσεις των παραγωγών και των εργαζομένων οι οποίες καλούνται να καταρτίσουν τους πίνακες υποψηφίων αντιπροσώπων των παραγωγών και των εργαζομένων, στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα, εκτός των αντιπροσωπευτικών οργανώσεων των εργαζομένων της Γαλλίας και μιας αντιπροσωπευτικής οργάνωσης των εργαζομένων του Ηνωμένου Βασιλείου 7

την ανακοίνωση που έχει υποβάλει η ισπανική κυβέρνηση,

ΑΠΟΦΑΣΙΖΕΙ:

Άρθρο 1

Οι αντιπροσωπευτικές οργανώσεις παραγωγών και εργαζομένων που ορίζονται στο συνημμένο στην παρούσα απόφαση κατάλογο καλούνται να καταρτίσουν πίνακες υποψηφίων βάσει των οποίων θα διοριστούν, σε αριθμό ίσο με εκείνο που αναφέρεται στο σχετικό με κάθε οργάνωση κατάλογο, τα μέλη που θα αντιπροσωπεύουν τους εργαζομένους στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα.

Άρθρο 2

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 20 Ιουλίου 1998.

Για το Συμβούλιο

Ο Πρόεδρος

W. MOLTERER

(1) ΕΕ C 156 της 21.5.1998, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1998 σχετικά με παράταση εξαίρεσης που παραχωρήθηκε στη Γερμανία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (98/207/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρουμουλκουμένων τους (1), όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι με την απόφασή της 96/212/ΕΚ (3), η Επιτροπή ενέκρινε την αίτηση εξαίρεσης που υπέβαλε η Ομοσπονδιακή Δημοκρατία της Γερμανίας βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ όσον αφορά ένα τύπο λαμπτήρων εκκένωσης αερίων που προορίζεται να εξοπλίσει έναν τύπο προβολέων προς χρήση σε μηχανοκίνητα οχήματα, ο οποίος πληροί τις απαιτήσεις των κανονισμών αριθ. 8, 98 και 99 της ΟΕΕ (Οικονομική Επιτροπή των Ηνωμένων Εθνών για την Ευρώπη), προκειμένου να χορηγηθεί έγκριση ΕΚ 7

ότι η αίτηση παράτασης της εξαίρεσης που υπέβαλε η Γερμανία στις 13 Οκτωβρίου 1997 οφείλεται στο γεγονός ότι δεν έχουν ακόμη αρχίσει να ισχύουν τα μέτρα που είναι αναγκαία για την προσαρμογή στην τεχνική πρόοδο των επί μέρους οδηγιών, και επομένως χρειάζεται να παραταθεί η εν λόγω εξαίρεση έως την έναρξη ισχύος των ανωτέρω οδηγιών και πάντως για χρονικό διάστημα το πολύ εικοσιτεσσάρων μηνών 7

ότι η επιτροπή για την προσαρμογή στην τεχνική πρόοδο, η οποία έχει συσταθεί με βάση την οδηγία 70/156/ΕΟΚ, γνωμοδότησε θετικά για το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Παρατείνεται η εξαίρεση που χορηγήθηκε στη Γερμανία με την απόφαση 96/212/ΕΚ έως ότου αρχίσουν να εφαρμόζονται τα μέτρα προσαρμογής των οικείων επιμέρους οδηγιών στην τεχνική πρόοδο, και πάντως για χρονικό διάστημα το πολύ εικοσιτεσσάρων μηνών.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 3 Μαρτίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 42 της 23. 2. 1970, σ. 1.

(2) ΕΕ L 233 της 25. 8. 1997, σ. 1.

(3) ΕΕ L 70 της 20. 3. 1996, σ. 38.
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Απριλίου 1998 για την τροποποίηση της απόφασης 83/471/ΕΟΚ περί της επιτροπής κοινοτικού ελέγχου για την εφαρμογή της κλίμακας κατατάξεως σφαγίων χονδρών βοοειδών (98/296/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1208/81 του Συμβουλίου, της 28ης Απριλίου 1981, για τον καθορισμό της κοινοτικής κλίμακας κατατάξεως των σφαγίων χονδρών βοοειδών (1), όπως τροποποιήθηκε τελευταία από τον κανονισμό (ΕΟΚ) αριθ. 1026/91 (2), και ιδίως το άρθρο 5 τέταρτο εδάφιο,

Εκτιμώντας:

ότι μετά την πείρα που αποκτήθηκε, πρέπει να προσαρμοσθούν οι λεπτομέρειες που αφορούν τη σύνθεση της επιτροπής ελέγχου που αναφέρεται στο άρθρο 5 του προαναφερθέντος κανονισμού καθώς και τη συχνότητα των επιτοπίων επιθεωρήσεων και την προθεσμία διαβιβάσεως των εκθέσεων ελέγχου 7 ότι πρέπει συνεπώς να προσαρμοσθεί η απόφαση 83/471/ΕΟΚ (3), όπως τροποποιήθηκε τελευταία από την απόφαση 95/201/ΕΚ (4) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχειρίσεως του βοείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 83/471/ΕΟΚ τροποποιείται ως εξής:

1. Στο άρθρο 2, η παράγραφος 2 αντικαθίσταται από το ακόλουθο κείμενο:

«2. Οι επιτόπιοι έλεγχοι διενεργούνται σε ένα κράτος μέλος από μία ομάδα της επιτροπής που περιλαμβάνει κατ' ανώτατο όριο:

- τρεις εμπειρογνώμονες της Επιτροπής, από τους οποίους ο ένας αναλαμβάνει την προεδρία της επιτροπής,

- ένα εμπειρογνώμονα του εν λόγω κράτους μέλους,

- οκτώ εμπειρογνώμονες των άλλων κρατών μελών.»

2. Στο άρθρο 3 παράγραφος 2, το πρώτο εδάφιο αντικαθίσταται από το ακόλουθο κείμενο:

«Οι επιτόπιοι έλεγχοι διενεργούνται σε τακτά χρονικά διαστήματα σε κάθε κράτος μέλος και μπορούν, σε περίπτωση ανάγκης, να συνοδεύονται από συμπληρωματικές αποστολές.

Στην περίπτωση αυτή η σύσταση της επιτροπής μπορεί να είναι περιορισμένη.»

3. Στο άρθρο 4, η παράγραφος 2 αντικαθίσταται από το ακόλουθο κείμενο:

«2. Ο πρόεδρος της επιτροπής καταρτίζει έκθεση που αναφέρεται στους ελέγχους που διενεργήθηκαν και περιλαμβάνει τα συμπεράσματα που αναφέρονται στην παράγραφο 1. Η έκθεση αυτή απευθύνεται στο κράτος μέλος το οποίο επισκέφθηκε η επιτροπή το ταχύτερο δυνατόν, και στη συνέχεια στα άλλα κράτη μέλη.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Απριλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 123 της 7. 5. 1981, σ. 3.

(2) ΕΕ L 106 της 26. 4. 1991, σ. 2.

(3) ΕΕ L 259 της 20. 9. 1983, σ. 30.

(4) ΕΕ L 128 της 13. 6. 1995, σ. 18.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1998 για την τρίτη τροποποίηση της απόφασης 98/339/ΕΚ για ορισμένα προστατευτικά μέτρα που αφορούν την κλασική πανώλη των χοίρων στην Ισπανία [κοινοποιηθείσα υπό τον αριθμό Ε(1998) 3912] (Κείμενο που παρουσιάζει ενδιαφέρον για τον ΕΟΧ) (98/720/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, που αφορά τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο σε ορισμένα ζωντανά ζώα και προϊόντα με την προοπτική της ολοκλήρωσης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι εκδηλώθηκαν στην Ισπανία ορισμένα κρούσματα κλασικής πανώλης των χοίρων 7

ότι η Ισπανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, για τη θέσπιση κοινοτικών μέτρων για τον έλεγχο της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι, ως αποτέλεσμα της κατάστασης της ασθένειας, υπήρξε αναγκαίο να εκδοθεί η απόφαση 97/285/ΕΚ της Επιτροπής, της 30ής Απριλίου 1997, για την κλασική πανώλη των χοίρων στην Ισπανία (4), να τροποποιηθεί από τις αποφάσεις 97/446/ΕΚ (5), 98/93/ΕΚ (6) και 98/271/ΕΚ (7), να καταργηθεί από την απόφαση 98/339/ΕΚ (8) και να τροποποιηθεί η απόφαση 98/339/ΕΚ, από την απόφαση 98/411/ΕΚ (9) και από την απόφαση 98/555/ΕΚ (10) 7

ότι η Ισπανία θέσπισε το εθνικό πρόγραμμα εποπτείας του ορού για την κλασική πανώλη των χοίρων το οποίο έχει εγκριθεί με την απόφαση 98/176/ΕΚ της Επιτροπής (11) 7

ότι, λόγω της θετικής εξέλιξης της κλασικής πανώλης των χοίρων στην επαρχία της Saragoza, είναι αναγκαίο να τροποποιηθούν τα μέτρα τα οποία ελήφθησαν όσον αφορά την διακίνηση των χοίρων και το εμπόριο του σπέρματος από ορισμένες περιοχές της Ισπανίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 98/339/ΕΚ αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη θα τροποποιήσουν τα μέτρα τα οποία εφαρμόζουν στο εμπόριο έτσι ώστε να τα καταστήσουν συμβατά με την απόφαση αυτή. Θα ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 9 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 29.

(2) ΕΕ L 62 της 15. 3. 1993, σ. 49.

(3) ΕΕ L 47 της 21. 2. 1980, σ. 11.

(4) ΕΕ L 114 της 1. 5. 1997, σ. 47.

(5) ΕΕ L 190 της 19. 7. 1997, σ. 48.

(6) ΕΕ L 18 της 23. 1. 1998, σ. 35.

(7) ΕΕ L 120 της 23. 4. 1998, σ. 23.

(8) ΕΕ L 148 της 19. 5. 1998, σ. 43.

(9) ΕΕ L 188 της 2. 7. 1998, σ. 40.

(10) ΕΕ L 266 της 1. 10. 1998, σ. 84.

(11) ΕΕ L 65 της 5. 3. 1998, σ. 26.

ΠΑΡΑΡΤΗΜΑ

«ΠΑΡΑΡΤΗΜΑ I

Κτηνοτροφικές υποδιαιρέσεις της επαρχίας της Σεβίλης

Los Alcores»
ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Δεκεμβρίου 1998 για την τροποποίηση της απόφασης 97/534/ΕΚ της Επιτροπής σχετικά με την απαγόρευση της χρήσης υλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών (98/745/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), και ιδίως το άρθρο 19,

την πρόταση της Επιτροπής,

Εκτιμώντας:

ότι στις 30 Ιουλίου 1997 η Επιτροπή εξέδωσε την απόφαση 97/534/ΕΚ (4) σχετικά με την απαγόρευση της χρήσης υλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών 7 ότι η απόφαση αυτή εφαρμόζεται από την 1η Ιανουαρίου 1999 7

ότι η μόνιμη κτηνιατρική επιτροπή δεν έδωσε θετική γνώμη επί του αρχικού σχέδιου μέτρων της Επιτροπής 7 ότι η Επιτροπή πρότεινε κατόπιν αυτού στο Συμβούλιο μέτρα, βάσει του άρθρου 17 της οδηγίας 89/662/ΕΟΚ, τα οποία το Συμβούλιο πρέπει να εκδώσει εντός δεκαπέντε ημερών 7

ότι, ωστόσο, λόγω των εξελίξεων μετά την έκδοση της απόφασης 97/534/ΕΚ, χρειάστηκε εις βάθος επανεξέταση του περιεχομένου των μέτρων της απόφασης αυτής και πρέπει συνεπώς να αναβληθεί η έναρξη εφαρμογής της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 10 της απόφασης 97/534/ΕΚ, η ημερομηνία της «1ης Ιανουαρίου 1999» αντικαθίσταται από την ημερομηνία της «31ης Δεκεμβρίου 1999».

Άρθρο 2

Η παρούσα απόφαση εφαρμόζεται από 1ης Ιανουαρίου 1999.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1998.

Για το Συμβούλιο

Ο Πρόεδρος

W. MOLTERER

(1) ΕΕ L 395 της 30. 12. 1989, σ. 13. Οδηγία όπως τροποποιήθηκε τελευταία από την οδηγία 92/118/ΕΟΚ (ΕΕ L 62 της 15. 3. 1993, σ. 49).

(2) ΕΕ L 224 της 18. 8. 1990, σ. 29. Οδηγία όπως τροποποιήθηκε τελευταία από την οδηγία 92/118/ΕΟΚ.

(3) ΕΕ L 373 της 31. 12. 1990, σ. 1. Οδηγία όπως τροποποιήθηκε τελευταία από την οδηγία 96/43/ΕΚ (ΕΕ L 162 της 1. 7. 1996, σ. 1).

(4) ΕΕ L 216 της 8. 8. 1997, σ. 95. Απόφαση όπως τροποποιήθηκε τελευταία από την απόφαση 98/248/ΕΚ της Επιτροπής (ΕΕ L 102 της 2. 4. 1998, σ. 26).